钦定古今图书集成/明伦汇编/宫闱典/第013卷 > 日知录 > 《太上皇》
## 钦定古今图书集成/明伦汇编/宫闱典/第013卷 > 日知录 > 《太上皇》

《秦始皇本纪》：“追尊庄襄王为太上皇。”是死而追尊之
号，犹周曰太王也。汉则以为生号，而后代并因之矣。
《曲礼》：“已孤暴贵，不为父作谥。”或举武王为难。郑康成
答赵商曰：“周道之基，隆于二王，功德繇之，王迹兴焉，
不可以一概论也。”若夏禹、殷汤，则不然矣。据此，则汉
高帝于太上皇尊而不谥，乃为得礼。其追尊先媪为
“昭灵夫人”，当亦号而非谥也。

故不言帝也又引蔡邕曰不言帝非天子也〉《戾太子》，《悼皇考》，孝宣之祖若
父也。太子皇考而不帝，舂陵节侯、郁林太守、钜鹿都
尉、南顿令，光武之高曾若祖父也。侯而不帝，太守、都
尉而不帝，君而不帝，此皆汉人近古而作俑者，《定陶
共皇》一议也。